דארה בירנבאום

דארה בירנבאום (באנגלית: Dara Birnbaum; 29 באוקטובר 1946 – 2 במאי 2025) הייתה אמנית וידאו ומיצב יהודיה-אמריקאית."Dara Birnbaum", Walker Art Center, Retrieved 31 October 2018. עבודתה עסקה בעיקר במאפיינים אידאולוגיים ואסתטיים של תקשורת המונים"Dara Birnbaum, The Dark Matter of Media Light", ed. Karen Kelly, Barbara Schröder, and Giel Vandecaveye, DelMonico Books, 2010, p.10.  ואתגרה את ההטיות המגדריות כמו גם את הנוכחות של הטלוויזיה במשק הבית האמריקני משנות השבעים. בירנבאום השתמשה בווידאו כדי לשחזר דימויים טלוויזיוניים שכיחים של פורמטים טיפוסיים כגון חידונים, אופרות סבון ותוכניות ספורט. הטכניקות שלה כללו שימוש בדימויים שחזרו על עצמם וקטיעה של תנועה מצולמת בעזרת טקסטים ומוזיקה. היא הייתה ידועה גם בזכות היותה חלק מתנועת האמנות הפמיניסטית שהתהוותה במקביל לאמנות הווידאו מאמצע שנות השבעים בארצות הברית. בירנבאום התגוררה ועבדה בניו יורק.

 ראשית חיים והשכלה 
דארה בירנבאום נולדה בשנת 1946 בניו יורק."Birnbaum Biography", Marian Goodman Gallery, Retrieved 31 October 2018. בשנת 1969 קיבלה תואר ראשון באדריכלות מאוניברסיטת קרנגי מלון בפיטסבורג. לאחר מכן עבדה במשרד האדריכלים לורנס הלפרין ושות' בניו יורק. העניין והעיסוק של בירנבאום במרחב האזרחי וביחסים המורכבים בין המרחבים הפרטיים והציבוריים כמו שהם מגולמים בתרבות ההמונים התגבשו בזמן עבודתה במשרד זה. בשנת 1973 קיבלה בירנבאום BFA בציור מהמכון לאמנות בסן פרנסיסקו .

 קריירה ופרקטיקה אמנותית 
בשנת 1975 בירנבאום עברה לפירנצה למשך שנה ושם נחשפה לתערוכות של וידאו-ארט בביקוריה ב-Centro Diffusione Grafica, גלריה שהייתה חלוצה בתחום. זמן קצר לאחר חזרתה לעיר ניו יורק בשנת 1976, פגשה בירנבאום את דן גרהם, אמן שהשפיע רבות על התפתחותה האמנותית. גרהם הכיר לה את כתב העת הבריטי לקולנוע, Screen, ובירנבאום שהתעניינה מאוד בדיון של כתב העת בשיח הפמיניסטי המתפתח בביקורת על הקולנוע, מצאה כי ההתעלמות מהמדיום הטלוויזיוני היא בעייתית ביותר מכיוון שלדעתה הטלוויזיה תחליף את הקולנוע ככוח הדומיננטי של תרבות ההמונים האמריקאית. Demos 2010, p. 11.

במקביל, המשורר אלן סונדהיים השאיר לבירנבאום את מצלמת הסוני פורטפאק שלו, דבר שאיפשר לה ליצור את עבודות הווידאו הניסיוניות הראשונות שלה, כמו Control Piece ו-Mirroring. עבודות אלה חקרו את ההפרדה בין הגוף לייצוגו באמצעות מראות ודימויים מוקרנים. מראות המשיכו להיות אלמנט חשוב בעבודות הווידאו שלה בסוף שנות השבעים, עבודות שחקרו בעיקר ניכוס תרבותי ואת המוסכמות של המדיום הטלוויזיוני. באמצעות פיצולים וחזרות של דימויים טלוויזיוניים, בירנבאום בחנה את המבנים הטכניים של המדיום ואת הבניית מחוות הגוף במרחב הציבורי.Demos 2010, p. 11–12.

יצירתה הבולטת ביותר היא 1978 - 1979 Technology / Transformation: Wonder Woman . בעבודה זו בירנבאום השתמשה בדימויים מסדרת הטלוויזיה וונדר וומן כדי לחשוף ולחתור תחת משמעויות אידאולוגיות המוטמעות בסדרת הטלוויזיה. באתר Landmarks, של אוניברסיטת טקסס באוסטין, מוצגת עבודהזו ונמצא מאמר המוקדש לבירנבאום. 

 פרסים 
בשנת 2010 בירנבאום זכתה בפרס עמית האמנים של ארצות הברית.

 לקריאה נוספת 


 קישורים חיצוניים 

 דארה בירנבאום, באתר MNCARS

 הערות שוליים 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:אמניות וידאו ארט אמריקאיות
קטגוריה:אמני וידאו ארט אמריקאים
קטגוריה:אמני וידאו ארט יהודים
קטגוריה:אמניות יהודיות אמריקאיות
קטגוריה:אמנים יהודים אמריקאים
קטגוריה:זוכות מלגת גוגנהיים
קטגוריה:זוכי מלגת גוגנהיים
קטגוריה:אמניות מיצב
קטגוריה:אדריכליות יהודיות
קטגוריה:אדריכלים יהודים
קטגוריה:אדריכליות אמריקאיות
קטגוריה:אדריכלים אמריקאים
קטגוריה:אדריכלים יהודים אמריקאים
קטגוריה:אדריכלים אמריקאים במאה ה-20
קטגוריה:בוגרות אוניברסיטת קרנגי מלון
קטגוריה:בוגרי אוניברסיטת קרנגי מלון
קטגוריה:בוגרות המכון לאמנות של סן פרנסיסקו
קטגוריה:בוגרי המכון לאמנות של סן פרנסיסקו
קטגוריה:אמריקאיות שנולדו ב-1946
קטגוריה:אמריקאים שנולדו ב-1946
קטגוריה:אמריקאיות שנפטרו ב-2025
קטגוריה:אמריקאים שנפטרו ב-2025